“อุตุฯ” ประกาศ ไทยเข้าสู่ “ฤดูหนาว” อย่างเป็นทางการแล้ว ตั้งแต่ 22 ต.ค.เป็นต้นไป
“กรมอุตุนิยมวิทยา” ประกาศ ประเทศไทยเข้าสู่ “ฤดูหนาว” อย่างเป็นทางการแล้ว ตั้งแต่วันที่ 22 ต.ค.เป็นต้นไป
“กรมอุตุนิยมวิทยา” ประกาศ ประเทศไทยเข้าสู่ “ฤดูหนาว” อย่างเป็นทางการแล้ว ตั้งแต่วันที่ 22 ต.ค.เป็นต้นไป
22 ต.ค. 2563

กรมอุตุนิยมวิทยา ออกประกาศว่า ประเทศไทยเริ่มเข้าฤดูหนาวแล้ว ตั้งแต่วันที่ 22 ต.ค.2563 เป็นต้นไป โดยลมที่พัดปกคลุมบริเวณประเทศไทยที่ระดับความสูง 100 เมตร ถึงความสูง 3,500 เมตร ได้เปลี่ยนเป็นลมตะวันออกเฉียงเหนือหรือลมตะวันออก ส่วนลมระดับบนที่ความสูงตั้งแต่ 5,000 เมตรขึ้นไป ได้เปลี่ยนเป็นลมฝ่ายตะวันตก ประกอบกับอุณหภูมิต่ำสุดในช่วงเช้าบริเวณประเทศไทยตอนบนลดลงอยู่ในเกณฑ์อากาศเย็นเกือบทั่วไปแล้ว
อย่างไรก็ตาม ในช่วงเริ่มต้นของฤดูหนาวในปีนี้ ลักษณะอากาศบริเวณประเทศไทยตอนบนยังคงแปรปรวน โดยจะมีฝนตกในบางช่วง แต่ปริมาณไม่มากนัก ส่วนบริเวณภาคใต้ยังคงมีฝนตกชุกหนาแน่น

 